ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
23 ส.ค. 2559

สรุปตลาดภาคเช้า  
ตลาดภาคเช้าปิดปรับตัวลดลง ขณะที่ตลาดรอบบ้านมีทิศทางไม่ชัดเจนสลับบวกลบ ด้านตลาดบ้านเรามีแรงขายในหุ้นกลุ่มพลังงานกดดัน หลังจากราคาน้ำมันดิบอ่อนตัวลง หลังจากแกว่งตัวขึ้นไปที่ระดับ 49$/bbl สำหรับปริมาณการซื้อขายอยู่ในระดับปานกลาง ทรงตัวจากวานก่อน
 
แนวโน้ม ภาคบ่าย
คาดดัชนีช่วงบ่ายมีแนวโน้มทรงตัวในกรอบแคบ โดยเรามองปัจจัยภายในประเทศยังไม่มีอะไรใหม่ เราแนะนำเก็งกำไรกลุ่มสายการบิน ที่ได้ประโยชน์จากราคาน้ำมันดิบที่อ่อนตัวลง และแนะนำทยอยสะสมกลุ่มส่งออกซึ่งจะได้ประโยชน์จากค่าเงินบาทที่อ่อนค่า หากมีการขึ้นดอกเบี้ยนโยบายจากฝั่งสหรัฐ
 
วิเคราะห์ทางเทคนิค
TRC  
ราคาปิด 1.34 บาท
แนวรับ 1.32 บาท  
แนวต้าน 1.40 บาท
แนว cut หากราคาหุ้นมีโอกาสหลุด 1.30 บาท
กราฟ  TRC อ่อนตัวลึกจนเกิด Super oversold อย่างที่ไม่เคยเกิดขึ้นมาก่อน  ขณะที่ Stoch เริ่มทรงตัวและโค้งขึ้นแบบ Positive divergence ที่แนว bottom  น่าสะสม  ส่วนแท่งเทียนคาดว่าจะเกิดการ reboun ใน box แรกที่ 1.40 บาท หากผ่านได้จะไม่ลงอีกแล้ว ซื้อสะสม
 
เด็กแนว
AGE พี่พนม เจ้าพ่อถ่านหินโรงงานอุตสาหกรรม จับพลัดจับผลู มาเหนือเมฆอย่างไม่คาดฝัน เป็นหนึ่งในผู้ผ่านคุณสมบัติได้ทำโซล่าร์ 36mw ภาคใต้ งานนี้เส้นใหญ่ หรือคุณสมบัติเพียบพร้อม ก็ต้องยกนิ้วให้ เพราะท่านพี่มั่นใจว่าได้แน่งานนี้  8-10 mw ต้องได้เห็นทำให้บริษัทมีรายได้มั่นคงระยะยาว  ยังอุบไต๋ไว้ด้วยว่าไม่จบแค่นี้ ในกระเป๋ายังตุงอีกเพียบ  จับตาดูลูกค้าใหม่ถ่านหินด้วยว่าจะได้รายใหญ่หรือเปล่า ล่าสุดราคาถ่านหินอยุ่ระดับ high รอบเกือบ 2 ปี  แบบนี้น่าสะสมไว้เถอะท่าทางจะร้อน
กราฟ AGE สร้าง Double bottom มีสัญญาณซื้อใน Stoch และแท่งเทียนฟอร์มตัว W-shape มีแนวต้านที่ไหล่ขวา 1.70 บาท แนะนำซื้อ